**KRATKA PREDSTAVITEV projekta**

**RAZVOJ IN IZVAJANJE PREHODA MLADIH S POSEBNIMI POTREBAMI NA TRG DELA** (V NADALJEVANJU PREHOD MLADIH S PP) – **PMTD PREHOD MLADIH NA TRG DELA**

Štev.: PM 017

**Spoštovani!**

Na kratko vam posredujemo osnovne informacije o projektu in poteku njegovega izvajanja.

**Osnovni podatki o projektu**

Spletna stran: <http://prehodmladih.si/>

* Projekt sofinancirata Republika Slovenija, Ministrstvo za delo, družino, socialne zadeve in enake možnosti in Evropska unija iz Evropskega socialnega sklada.
* Projekt poteka na nacionalni ravni, vodi ga koordinator projekta Združenje izvajalcev zaposlitvene rehabilitacije v Republiki Sloveniji – ZIZRS s sedežem v Ljubljani v sodelovanju s 14 partnerji, izvajalci zaposlitvene rehabilitacije. Le-ti so v projekt vključeni kot izvajalci iz razlogov bogatega sodelovanja z delodajalci po celotni SLO, razpolaganja s popolnimi multidisciplinarnimi timi in bogatih izkušenj iz dela z invalidi in osebami s PP.
* Obdobje izvajanja projekta: **1. 1. 2018 do 31. 12. 2021.**
* Čas vključevanja mladih v aktivnosti projekta: **6 do 24 mesecev.**
* Čas spremljanja mladih po izhodu iz projekta s strani strokovnih delavcev izvajalca: **6 mesecev.**
* Predvidena vključitev: **2100 mladih s PP iz vse Slovenije.**

**NAMENI PROJEKTA**

* Spodbujati in povečati socialno vključenost, pridobivanje kompetenc, osamosvajanje in opolnomočeni vstop mladih s PP v naslednji korak v njihovem življenju: nadaljevanje izobraževanja, trg dela ali iskanje zaposlitve na Zavodu RS za zaposlovanje.
* Prispevati k oblikovanju enotnega podpornega okolja kot vmesnika med eno in drugo šolo, na kateri mladi s PP nadaljuje svoje izobraževanje oz. trgom dela, če se vključuje nanj.
* Spodbuditi strokovne delavce v izobraževalnih in drugih institucijah, ki delajo z mladimi s PP ter starše/skrbnike za njihovo čim prejšnjo aktivacijo v povezavi z vključevanjem v naslednje stopnje njihovega življenja.
* Razširiti mrežo izobraževalnih programov in usposabljanj za mlade s PP in mrežo delodajalcev, ki zaposlujejo mlade s PP.
* Ozaveščati delodajalce o možnih oblikah subvencij s strani države za primere zaposlovanja mladih s PP in o njihovi dodatni vrednosti za potrebe trga dela

**CILJNE SKUPINE VKLJUČEVANJA** so mladi s PP, **stari od 15. do 29. let**, ki potrebujejo:

* prilagojene izobraževalne programe z nižjim izobrazbenim standardom,
* izobraževalne programe s prilagojenim izvajanjem in dodatno strokovno pomočjo,
* druge posebne in prilagojene izobraževalne programe.

**Kakšne PP naj imajo mladi opredeljene v odločbah?**

* MDR: lažje motnje v duševnem razvoju
* Okvara vidne funkcije, slabovidnost, slepota ( zajema samo izvajalec URI - Soča)
* Naglušnost, gluhota (zajema samo izvajalec RACIO, d.o.o.)
* GIB: gibalna oviranost
* DOB: dolgotrajno bolni otroci
* AM: motnje avtističnega spektra
* Govorno - jezikovne motnje (samo v kombinaciji z drugimi PP)
* Čustvene in vedenjske motnje (samo v kombinaciji z drugimi PP)

**Vodilna načela projekta PMTD**

* Prostovoljna vključitev in sodelovanje mladih s PP.
* Aktivno prostovoljno sodelovanje mladih s PP, njihovih staršev in vseh, ki delajo z njimi pri načrtovanju in izvajanju individualnega načrta prehoda (v nadaljevanju INP).
* Medsebojno sodelovanje vseh, ki na najrazličnejše načine delajo in živijo z mladim s PP.

**Potek izvajanja**

* Strokovna delavka/delavec projektnega partnerja – izvajalca projekt podrobno predstavi strokovnim službam v izobraževalnih in drugih institucijah, staršem/skrbnikom in bodočim uporabnikom storitev – mladim s PP.
* Učenec/dijak/študent/ oseba izven izobraževalnega in/ali zaposlitvenega sistema se sam/a (polnoletnost) ali skupaj s starši/skrbniki prostovoljno odloči za vključitev.
* S strokovno delavko/delavcem projektnega partnerja – izvajalca se podpiše tripartitna pogodba o sodelovanju (uporabnik sam ali s starši/skrbniki) imenovano DOGOVOR.
* S skupnim sodelovanje vsi izdelajo individualni načrt prehoda mladega s PP – INP in ga podpišejo. INP je ključni dokument za izvajanja projekta PMTD in predstavlja tako dokument kot proces.
* Po postavkah INP se izvajajo dogovorjene individualne in skupinske aktivnosti z mladim s PP, ki omogočijo doseganje namenov projekta PMTD. Aktivnosti se izvajajo ves čas trajanja projekta: najmanj 6 mesecev največ 2 leti + 6 mesecev spremljanja po izhodu.

Na prvem sestanku projektni partner staršem in učencu/dijaku podrobno predstavi projekt in njegove cilje.

**Možni izhodi iz projekta**

* Zaposlitev (zaščitena v zaposlitvenih centrih in invalidskih podjetjih, inkluzivna na odprtem trgu dela v običajnih delovnih okoljih s prilagoditvami PP mladega in podporami preko subvencij delodajalcem …).
* Nadaljevanje izobraževanja.
* Prijava na Zavodu RS za zaposlovanje ter nadaljnje iskanje zaposlitve.

Kontakti izvajalca, zadolženega za vašo institucijo

* Mag.Darija Orion, strokovna delavka

PAPILOT zavod LJ – projektni partner na PM

**tel.: 041 655 881**

 **mail:** **mladi.nm@papilot.si**

Podatki o vodji in koordinatoricah na državnem nivoju:

* **Vodja projekta PREHOD MLADIH - Združenja izvajalcev zaposlitvene rehabilitacije v Republiki Sloveniji – ZIZRS**

g. Karel Destovnik, predsednik skupščine ZIZRS

* **Koordinatorici projekta na državni ravni**
	+ mag. Tatjana Dolinšek, koordinatorica projekta za področje vzhodne Slovenije

e-pošta: tatjana.dolinsek@prehodmladih.si telefon: 064 262 501

* + mag. Maja Zovko Stele, koordinatorica projekta za področje zahodne Slovenije

e-pošta: maja.zovko.stele@prehodmladih.si telefon: 064 262 502